CELEX: 32015D1855
Language: hu
Date: 2015-10-13 00:00:00
Title: A Tanács (EU) 2015/1855 határozata (2015. október 13.) az Európai Unió nevében a legkevésbé fejlett ország tagok által benyújtott, a szellemi tulajdonjogok kereskedelmi vonatkozásairól szóló megállapodás 66. cikkének (1) bekezdése szerinti átmeneti időszaknak a gyógyszerészeti termékekre vonatkozó egyes kötelezettségek tekintetében történő meghosszabbítására és az említett megállapodás 70. cikkének (8) és (9) bekezdése szerinti kötelezettségek alóli mentesség biztosítására irányuló kérelem tekintetében a Szellemi Tulajdonjogok Kereskedelmi Vonzataival foglalkozó Tanácsban és a Kereskedelmi Világszervezet Általános Tanácsában képviselendő álláspont meghatározásáról

16.10.2015   
            
            
               HU
            
            
               Az Európai Unió Hivatalos Lapja
            
            
               L 271/33
            
         A TANÁCS (EU) 2015/1855 HATÁROZATA
   (2015. október 13.)
   az Európai Unió nevében a legkevésbé fejlett ország tagok által benyújtott, a szellemi tulajdonjogok kereskedelmi vonatkozásairól szóló megállapodás 66. cikkének (1) bekezdése szerinti átmeneti időszaknak a gyógyszerészeti termékekre vonatkozó egyes kötelezettségek tekintetében történő meghosszabbítására és az említett megállapodás 70. cikkének (8) és (9) bekezdése szerinti kötelezettségek alóli mentesség biztosítására irányuló kérelem tekintetében a Szellemi Tulajdonjogok Kereskedelmi Vonzataival foglalkozó Tanácsban és a Kereskedelmi Világszervezet Általános Tanácsában képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:
   
               (1)
            
            
               A szellemi tulajdonjogok kereskedelmi vonatkozásairól szóló megállapodás (TRIPS-megállapodás) 66. cikkének (1) bekezdése szerint a Szellemi Tulajdonjogok Kereskedelmi Vonzataival foglalkozó Tanács (TRIPS Tanács) – valamely legkevésbé fejlett ország (LDC) tag indokolt kérelmére – az átmeneti időszakot meghosszabbíthatja.
            
         
               (2)
            
            
               2001. november 14-én a Kereskedelmi Világszervezet (WTO) dohai Miniszteri Konferenciája elfogadta a TRIPS- megállapodásról és a közegészségügyről szóló nyilatkozatot (dohai nyilatkozat). A dohai nyilatkozat megállapította, hogy az átmenti időszaknak a TRIPS-megállapodás 66. cikkének (1) bekezdésében meghatározott hosszabbítása nem érinti a legkevésbé fejlett ország tagoknak az egyéb hosszabbítások iránti kérelméhez fűződő jogát.
            
         
               (3)
            
            
               Összhangban a dohai nyilatkozat (7) bekezdésével és a TRIPS-megállapodás 66. cikkének (1) bekezdésével, a TRIPS Tanács 2002. június 27-i határozatában 2016. január 1-ig meghosszabbította azt az átmeneti időszakot, amely alatt a legkevésbé fejlett országok tagoknak nem kötelesek szabadalmi oltalmat biztosítani a gyógyszeripari termékekre.
            
         
               (4)
            
            
               2002. július 8-án a Kereskedelmi Világszervezet (WTO) Általános Tanácsa szorosan kapcsolódó határozatot fogadott el, amely a legkevésbé fejlett ország tagokat mentesíti azon kötelezettségük alól, hogy a TRIPS-megállapodás 70. cikkének (9) bekezdése szerinti kizárólagos forgalmazási jogokat biztosítsanak. A mentesség 2016. január 1-jéig alkalmazandó.
            
         
               (5)
            
            
               2015. február 23-án Banglades a legkevésbé fejlett ország tagok csoportjának nevében a TRIPS-megállapodás 66. cikkének (1) bekezdése szerinti átmeneti időszak határozatlan időre, és az említett megállapodás 70. cikkének (8) és (9) bekezdése szerinti kötelezettségek alóli mentesség határozatlan időre történő meghosszabbítását kérte addig, amíg az egyes legkevésbé fejlett ország tagok legkevésbé fejlett országnak minősülnek.
            
         
               (6)
            
            
               Mivel 2002 óta külön mentességet biztosítanak a gyógyszerészettel összefüggő szellemi tulajdonhoz fűződő jogok tekintetében, indokolt, hogy az Unió egyetértsen a meghosszabbítással annak érdekében, hogy ne akadályozza a legkevésbé fejlett ország tagok hozzáférését a gyógyszeripari termékekhez.
            
         
               (7)
            
            
               Számos WTO-tag késznek mutatkozik arra, hogy biztosítsa a határozatlan időre történő meghosszabbítást és a határozatlan iőre szóló mentességet, ezért indokolt, hogy az Unió – összhangban azzal, hogy folyamatosan támogatja a dohai nyilatkozatot – csatlakozzon a konszenzushoz. Amennyiben azonban a WTO-tagok végül egy újabb átmeneti meghosszabbítás és átmeneti mentesség mellett döntenének, az Uniónak ahhoz is indokolt hozzájárulnia.
            
         
               (8)
            
            
               Ezért helyénvaló meghatározni azt az álláspontot, amelyet a legkevésbé fejlett ország tagok által benyújtott, a TRIP-megállapodás 66. cikkének (1) bekezdése szerinti átmeneti időszaknak a gyógyszerészeti termékekre vonatkozó egyes kötelezettségek tekintetében történő meghosszabbítására és az említett megállapodás 70. cikkének (8) és (9) bekezdése szerinti kötelezettségek alóli mentesség biztosítására irányuló kérelem tekintetében az Európai Unió nevében a TRIPS Tanácsban és a Kereskedelmi Világszervezet Általános Tanácsában képviselni kell,
            
         ELFOGADTA EZT A HATÁROZATOT:
   1. cikk
   Az Európai Unió nevében a Szellemi Tulajdonjogok Kereskedelmi Vonzataival foglalkozó Tanácsban és a Kereskedelmi Világszervezet (WTO) Általános Tanácsában képviselendő álláspont a következő:
   
               a)
            
            
               az Unió egyetért:
               
                           i.
                        
                        
                           a legkevésbé fejlett országok (LDC) tagoknak a szellemi tulajdonjogok kereskedelmi vonatkozásairól szóló megállapodás (a továbbiakban: a TRIPS-megállapodás) 66. cikkének (1) bekezdése szerinti átmeneti időszaknak a gyógyszerészeti termékekre vonatkozó egyes kötelezettségek tekintetében történő meghosszabbítására irányuló kérelmével; és
                        
                     
                           ii.
                        
                        
                           azzal a kérelemmel, hogy a legkevésbé fejlett ország tagoknak a TRIPS-megállapodás 70. cikkének (8) bekezdése és (9) bekezdése szerinti kötelezettségei alól mentességet adjanak; valamint
                        
                     
         
               b)
            
            
               elfogadja akár:
               
                           i.
                        
                        
                           az a) pont i. alpontjában említett meghosszabbítás, vagy az a) pont ii. alpontjában említett mentesség, vagy mindkettő mindaddig történő további alkalmazására irányuló kérelmet, amíg az egyes legkevésbé fejlett ország tagok legkevésbé fejlett országnak minősülnek; vagy
                        
                     
                           ii.
                        
                        
                           az átmeneti meghosszabbításra vagy átmeneti mentességre, vagy mindkettőre irányuló kérelmet, amennyiben ez a kérelem elfogadható a többi WTO-tag számára is.
                        
                     
         2. cikk
   Ez a határozat az elfogadásának napján lép hatályba.
   
      Kelt Luxembourgban, 2015. október 13-án.
      
         
            a Tanács részéről
         
         
            az elnök
         
         J. ASSELBORN